text: Dansk sølv i stafet ved VM i orienteringsløb
  12 juli 2014 kl. 13.43
  Maja Alm fra Haderslev med på succesrigt VM stafethold.
  Efter mange års venten lykkedes det endelig for de talentfulde danske dameorienteringsløbere at komme på medaljeskamlen i stafet til et VM i orienteringsløb, da trioen Emma Klingenberg, Ida Bobach og Maja Alm i dag vandt sølv efter en tæt duel gennem hele stafetten. Det fortæller Dansk Orienterings Forbund.
  Emma Klingenberg lagde stærkt ud på 1. tur, hvor hun skiftede som nr. 2 efter Schweiz. På trods af skiftende føringer gennem 2. turen skiftede Ida Bobach ligeledes som nr. 2 denne gang blot få sekunder efter Sverige, der dog lavede en stor fejl midt på den sidste tur, hvorefter det udelukkende var en duel om guld og sølv mellem Schweiz og Danmark, en duel som schweizerne altså trak sig sejrsrigt ud af.
  Det er 31 år siden, Danmark sidst har vundet en damestafet medalje til VM. Dengang blev det bronze.
  Forløsningen på det danske hold var stor efter endelig at have taget en stafet medalje sammen, en mulighed de har haft de seneste 4 år uden helt at få det til at lykkes på dagen.
  
  Se video fra løbet her
  link - Se de danske kvinder vinde sølv
  